Трагедыя сітуацыі – гэта яшчэ і гісторыя Слуцкага збройнага чыну, дзе рэй вялі эсэры. Случчакі не прынялі дапамогі Балаховіча, спадзяваючыся на саміх сябе і… БНР. Беларуская Вайсковая Камісія, аднак, не аказала ніякай рэальнай дапамогі. Кузьма Цярэшчанка, які прыехаў “ на фронт”, адно што расплакаўся пры выглядзе слуцкіх аддзелаў і… усё. Адзіным дзеячам БВК які застаўся і не збег, быў Андрэй Якубецкі, што не ўратавала сітуацыі: Слуцкае паўстанне было патопленае ў крыві.